Xitoyning Chuntsin viloyatida yashovchi ayol yuk mashinasi ostida halok bo‘lishdan arang qutulib qoldi. Voqea 28 noyabrda yuz bergan va boshqa bir avtomobil videoregistratori tomondan qayd qilingan. Videoda ko‘rinishicha, ayol yo‘lni yugurib o‘tmoqchi bo‘lganda, sirpanib ketib to‘g‘ridan kelayotgan yuk mashinasining old va orqa o‘qlari o‘rtasiga kirib ketgan. Tan berish kerakki, haydovchi ham sergaklik qilib, vaqtida tormozni bosishga ulgurgan. So‘ngra mashinadan otilib chiqib, ayolga yordamga oshiqqan. Voqea guvohlari ham bir chekkada turishmagan va jabrlanuvchiga ko‘mak ko‘rsatishgan. Ma’lumotlarga ko‘ra, ayol jiddiy jarohat olmagan.